- Jij Yo
- <
- 7
- >

7
1 Epi ✡Jij 6:32Jerubbaal (sa vle di Gédéon) avèk tout pèp ki te avèk li a te leve granmmaten e te fè kan an kote sous Harod la. Kan Madian an te vè nò de yo menm, akote ti mòn Moreh nan vale a. 2 SENYÈ a te di a Gédéon: “Pèp la ki avèk ou a twòp pou M ta delivre Madian nan men yo, ✡Det 8:17-18paske Israël ta vin ògeye, e di: ‘Se pouvwa mwen ki delivre mwen.’ 3 Pou sa, vin pwoklame nan zòrèy a tout pèp la, e di: ✡Det 20:8‘Nenpòt moun ki gen lakrent e k ap tranble, ke li retounen sòti nan Mòn Galaad.’ ” Konsa, venn-de-mil moun te retounen; men te gen di-mil moun ki te rete.
4 ✡I Sam 14:6Alò, SENYÈ a te di a Gédéon: “Pèp la twòp toujou. Mennen yo desann kote dlo a, e Mwen va pase yo a leprèv pou ou la. Konsa li va ye ke si M di ou: ‘Sila a prale avè w’, l ap prale; men a tout sila ke M di w: ‘Sila a pa prale’, li pa prale.” 5 Konsa, li te mennen pèp la desann vè dlo a. Epi SENYÈ a te di a Gédéon: “Ou va separe tout sila ki lape dlo a avèk lang yo tankou chen ak, anplis sila ki mete kò l ajenou pou bwè yo.” 6 Alò, kantite a sila ki te lape dlo a, ki pa rale l nan men yo pou rive nan bouch yo se te twa-san lòm, e rès yo te mete yo ajenou pou bwè. 7 SENYÈ a te di a Gédéon: “Mwen va delivre nou ✡I Sam 14:6avèk twa-san lòm sila ki te lape dlo yo e yo va mete Madyanit yo nan men nou. Pou sa, kite tout lòt moun yo ale, tout moun rive lakay yo.” 8 Konsa, twa-san lòm te pran pwovizyon a pèp la, avèk twonpèt pa yo nan men yo. Epi Gédéon te voye tout lòt mesye Israël yo chak nan pwòp tant pa yo, men te kenbe twa-san mesye yo. Kan Madian an te anba nan vale a. 9 Alò, menm nwit lan, li te vin rive ke SENYÈ a te vin di li: “Leve, desann nan kan an, ✡Jos 2:24paske mwen te livre li nan men ou. 10 Men si ou pè desann, ale avèk Pura, sèvitè ou a, anba nan kan an. 11 Ou va tande kisa yo di: ✡Jij 7:15apre sa, men w ap vin fò pou ou kapab desann kont kan an.” Konsa, li te ale avèk Pura, sèvitè li a, anba kote avan-gad a lame ki te nan kan yo.
12 Alò, Madyanit yo avèk Amalekit yo ak tout fis a lès la, te kouche nan vale a. Yo te ✡Jij 6:5plis an kantite pase krikèt volan, epi chamo pa yo te twòp pou konte, an ✡Jos 11:4gran nonb tankou grenn sab bò lanmè a.
13 Lè Gédéon te rive, veye byen, yon nonm t ap revele yon rèv a zanmi li. Li t ap di: “Gade byen, mwen te fè yon rèv; yon mòso pen lòj te tonbe antre nan kan Madian an. Li te rive nan tant lan, li te frape li pou l te tonbe, e, konsa, li te vire l tèt anba pou l kouche plat.”
14 Zanmi li an te reponn: “Sa se pa anyen mwens ke nepe a Gédéon an, fis a Joas la, yon nonm de Israël. Bondye te mete Madian avèk tout kan an ✡Jos 2:9nan men li.”
15 Lè Gédéon te tande afè rèv la ak entèpretasyon li, li te bese an adorasyon. Li te retounen nan kan Israël la, e li te di: “Leve, paske SENYÈ a gen tan mete kan Madian an nan men nou.”
16 Li te divize twa-san lòm yo an twa konpayi, e li te mete twonpèt yo avèk krich vid yo nan men yo tout, avèk tòch yo anndan krich yo.
17 Li te di yo: “Gade mwen, e fè menm bagay la. Epi veye byen, lè m rive kote bò kan an, fè menm sa ke m fè a. 18 Lè mwen avèk tout sila ki avè m yo soufle twonpèt la, alò, nou, osi, nou va soufle twonpèt yo toutotou kan an, e nou va di: ‘Pou SENYÈ a e pou Gédéon.’ ”
19 Konsa, Gédéon avèk san mesye ki te avèk li yo te rive bò kan an, nan kòmansman premye ve a, lè yo te fenk plase gad yo. Konsa, yo te soufle twonpèt la e te kraze krich ki te nan men yo. 20 Lè twa konpayi yo te soufle twonpèt yo e kraze krich yo, yo te kenbe tòch yo nan men goch avèk twonpèt yo nan men dwat pou soufle, e yo te kriye fò: “Yon nepe pou SENYÈ a ak pou Gédéon!” 21 Tout moun te kanpe nan plas li ki te antoure kan an, epi ✡II Wa 7:7 tout lame a te sove ale. Yo te kriye fò e yo te pran flit. 22 Lè yo te soufle twa-san twonpèt yo, ✡I Sam 14:20SENYÈ a te mete nepe a youn kont lòt e kont tout lanmè a nèt. Konsa, lame a te sove ale jis rive nan Beth-Schitta anvè Tseréra, jis rive nan Abel-Mehola akote Tabath. 23 Mesye Israël yo te rasanble sòti jis ✡Jij 6:35Nephtali avèk Aser ak tout Manassé, epi yo te kouri dèyè Madian. 24 Gédéon te voye mesaje toupatou nan peyi ti kolin Éphraïm yo. Li te di: “Vin desann kont Madian e ✡Jij 3:28pran dlo devan yo jis rive nan Beth-Bara avèk rivyè Jourdain an!” 25 Yo te kaptire de chèf dirijan a Madian yo, ✡Sòm 83:11Oreb avèk Zeeb. Yo te touye Oreb nan wòch Oreb la, e yo te touye Zeeb nan pez divin Zeeb la, pandan yo t ap kouri dèyè Madian. Konsa, yo te pote tèt a Oreb avèk Zeeb bay Gédéon soti lòtbò Jourdain an.

- Jij Yo
- <
- 7
- >

✡7:1 Jij 6:32

✡7:2 Det 8:17-18

✡7:3 Det 20:8

✡7:4 I Sam 14:6

✡7:7 I Sam 14:6

✡7:9 Jos 2:24

✡7:11 Jij 7:15

✡7:12 Jij 6:5

✡7:12 Jos 11:4

✡7:14 Jos 2:9

✡7:21 II Wa 7:7

✡7:22 I Sam 14:20

✡7:23 Jij 6:35

✡7:24 Jij 3:28

✡7:25 Sòm 83:11

© 2017-2023 Ron Smith