- Sòm Yo
- <
- 96
- >

96
1 Chante a SENYÈ a yon ✡Sòm 40:3 chan tounèf!
Chante a SENYÈ a tout latè a.
2 Chante a SENYÈ a!
Beni non Li!
✡Sòm 71:15 Pwoklame bòn nouvèl Sali a Li de jou an jou.
3 Pale ✡Sòm 145:12 glwa Li pami nasyon yo,
zèv mèvèy Li yo pami tout pèp yo.
4 Paske gran se SENYÈ a!
Li merite gran lwanj.
Fòk Li resevwa krentif nou ✡Sòm 95:3pi wo ke tout dye yo.
5 Paske tout dye a pèp yo se zidòl,
men SENYÈ a te fè syèl yo.
6 ✡Sòm 104:1 Tout bèlte ak majeste devan L.
Pwisans ak bèlte rete nan sanktyè Li a.
7 Bay a SENYÈ a, O fanmi a pèp yo,
✡I Kwo 16:28-29 bay a SENYÈ a glwa ak pwisans.
8 Bay a SENYÈ a ✡Sòm 79:9 glwa a non Li.
Pote yon ofrann e antre nan lakou Li yo.
9 Adore SENYÈ a nan abiman ki sen.
✡Sòm 33:8 Tranble devan L, tout latè a.
10 Pale pami nasyon yo, “SENYÈ a renye.”
Anverite, mond lan etabli byen solid.
Li p ap ebranle menm.
SENYÈ a va jije pèp yo avèk jistis.
11 Kite ✡Sòm 69:34 syèl yo vin kontan e kite latè rejwi.
Kite lanmè a fè gwo bri ansanm ak tout sa ki ladann.
12 Kite chan yo leve fè kè kontan, ak tout sa ki ladann yo.
Epi tout ✡És 44:23 bwa nan forè yo va chante ak jwa
13 devan SENYÈ a, paske L ap vini.
Paske L ap vini pou jije latè. ✡Rev 19:11 Li va jije mond lan
avèk ladwati e pèp yo ak fidelite Li.

- Sòm Yo
- <
- 96
- >

✡96:1 Sòm 40:3

✡96:2 Sòm 71:15

✡96:3 Sòm 145:12

✡96:4 Sòm 95:3

✡96:6 Sòm 104:1

✡96:7 I Kwo 16:28-29

✡96:8 Sòm 79:9

✡96:9 Sòm 33:8

✡96:11 Sòm 69:34

✡96:12 És 44:23

✡96:13 Rev 19:11

© 2017-2023 Ron Smith