- Nonb
- <
- 23
- >

23
1 Alò, Balaam te di a Balak: “Bati sèt lotèl pou mwen isit la, e prepare sèt towo pou mwen isit la.” 2 Balak te fè ojis sa ke Balaam te pale a. Balak avèk Balaam te ofri yon towo avèk yon belye sou chak lotèl.
3 Balaam te di a Balak: “Kanpe bò kote ofrann brile pa w la, e mwen va ale. Petèt SENYÈ a va vin rankontre m, e nenpòt sa ke Li montre mwen, mwen va di ou li.” Konsa, li te ale kote yon ti mòn ki pa t gen anyen sou li.
4 Bondye te rankontre Balaam, e li te di Li: “Mwen te ranje sèt lotèl yo, e mwen te ofri yon towo avèk yon belye sou chak lotèl.”
5 Konsa, SENYÈ a te ✡Det 18:18mete yon pawòl nan bouch Balaam. Li te di: “Retounen kote Balak. Ou va pale konsa.”
6 Konsa, li te retounen kote li. E gade byen, Balak te kanpe bò kote ofrann brile li a; li menm avèk tout chèf Moab yo. 7 Balaam te pran diskou li, e te di:
“Depi nan ✡Nonb 22:12Aram, Balak te mennen m,
wa Moab ki soti nan mòn Lès yo.
‘Vin modi Jacob pou mwen.
Vin denonse Israël!’
8 ✡Nonb 22:12Kijan mwen kapab modi,
lè Bondye pa t modi?
Epi kijan mwen kapab denonse
sila ke SENYÈ a pa t denonse?
9 “Jan mwen konn wè li soti anwo nan pwent wòch yo,
e mwen gade li depi sou kolin yo.
✡Det 32:8Gade byen, yon pèp ki rete apa,
ki p ap kab konte pami nasyon yo.
10 ✡Jen 13:16Kilès ki kab konte pousyè a Jacob,
oswa konte menm yon ka an Israël?
Kite mwen mouri lanmò a jis yo,
pou lafen pa mwen an tankou pa li.”
11 Konsa, Balak te di a Balaam: “Kisa ou te fè m konsa? ✡Né 13:2Mwen te pran ou pou modi lènmi mwen yo, e gade byen, ou te vrèman beni yo!”
12 Li te reponn: “Èske mwen pa oblije fè atansyon pou pale ✡Nonb 22:20sa ke SENYÈ a mete nan bouch mwen?”
13 Alò Balak te di li: “Souple, vin avèk mwen nan yon lòt kote pou ou ka wè yo. Malgre w ap wè sèlman ti bout a dènye pwent lan, e ou p ap wè tout a yo. Modi yo pou mwen depi la.” 14 Konsa, li te pran li rive nan chan Tsophim nan, nan pwent Mòn Pigsa a. Li te bati sèt lotèl e li te ofri yon towo avèk yon belye sou chak lotèl.
15 Konsa, li te di a Balak: “Kanpe bò kote ofrann brile ou a, pandan mwen menm, mwen ap rankontre SENYÈ a soti lòtbò.”
16 Alò, SENYÈ a te rankontre Balaam e Li ✡Nonb 22:20te mete yon pawòl nan bouch li. Li te di li: “Retounen jwenn Balak, e konsa ou va pale.”
17 Li te vin kote li, e gade byen, li te kanpe bò kote ofrann brile pa li a, epi chèf Moab yo te avèk li. Konsa, Balak te di li: “Kisa SENYÈ a te pale a?”
18 Alò, li te pran diskou li. Li te di:
“Leve ou menm, O Balak, pou tande!
Ban m zòrèy ou, O fis a Tsippor!
19 ✡I Sam 15:29Bondye se pa yon nonm ke li ye
pou L ta bay manti,
ni fis a yon nonm pou L ta repanti.
Èske Li pa t pale, e èske Li p ap fè l vre?
20 Gade byen, mwen te resevwa lòd pou beni.
Lè se Li menm ki beni,
alò, ✡És 43:13mwen p ap kab revoke sa.
21 Li pa t wè malè nan Jacob,
ni Li pa t wè twoub nan Israël.
✡Egz 3:12SENYÈ a, Bondye li a avè l,
epi gran vwa a yon wa pami yo.
22 ✡Nonb 24:8Bondye mennen yo sòti an Égypte.
Li pou yo tankou kòn sou bèf mawon.
23 ✡Nonb 22:7Paske, nanpwen wanga kont Jacob,
ni pa gen divinasyon kont Israël.
Nan tan etabli a, li va pale a Jacob,
e a Israël de sa Bondye te fè a!
24 ✡Jen 49:9Gade byen, yon pèp ki leve tankou yon manman lyon,
tankou yon lyon li leve li menm.
Ni li p ap kouche jiskaske li fin devore viktim nan,
pou l bwè san a sila li touye a.”
25 Alò, Balak te pale a Balaam: “Pa modi yo ditou, ni pa beni yo ditou!”
26 Men Balaam te reponn a Balak: “Èske mwen pa t di ou, ✡Nonb 22:18‘Nenpòt sa ke SENYÈ a pale, se sa mwen oblije fè’?”
27 Alò Balak te di a Balaam: “Souple, vini; mwen va mennen ou yon lòt kote. Petèt li va agreyab a Bondye pou ou modi yo depi kote sa a.” 28 Konsa, Balak te pran Balaam vè tèt mòn Peor ki domine tout dezè a.
29 Balaam te di a Balak, “Bati sèt lotèl pou mwen isit la, e prepare sèt towo ak sèt belye pou mwen isit la.” 30 Balak te fè jan ke Balaam te di a, e li te ofri yon towo avèk yon belye sou chak lotèl.

- Nonb
- <
- 23
- >

✡23:5 Det 18:18

✡23:7 Nonb 22:12

✡23:8 Nonb 22:12

✡23:9 Det 32:8

✡23:10 Jen 13:16

✡23:11 Né 13:2

✡23:12 Nonb 22:20

✡23:16 Nonb 22:20

✡23:19 I Sam 15:29

✡23:20 És 43:13

✡23:21 Egz 3:12

✡23:22 Nonb 24:8

✡23:23 Nonb 22:7

✡23:24 Jen 49:9

✡23:26 Nonb 22:18

© 2017-2023 Ron Smith