- Travay
- <
- 7
- >

7
1 Wo prèt la te di: “Èske bagay sa yo se vre?”
2 Li te di: “Koute m ✡Jn 8:42frè m yo ak ✡Jen 11:31ansyen mwen yo!” Bondye laglwa a te parèt devan zansèt nou, Abraham lè li te nan Mésopotamie, avan ke li te rete Charran. 3 E Li te di li: ✡Jen 12:1“Kite peyi ou, ak fanmi ou, pou vini nan peyi ke Mwen menm va montre ou a”.
4 ✡Jen 11:31Konsa, li te kite peyi a Kaldeyen yo pou vin rete nan Charran. ✡Jen 12:4,5Depi la, lè papa l te vin mouri, Bondye te fè l deplase vin nan peyi sila a kote nou rete koulye a. 5 Men Li pa t ba li yon eritaj ladann, ni menm yon mòso tè, men menm lè li pa t gen pitit, ✡Jen 12:7Li te pwomèt li ke Li ta ba li sa kòm yon posesyon, e a desandan aprè li yo.
6 Men ✡Jen 13:15Bondye te pale konsa: Ke desandan li yo ta etranje nan yon peyi etranje, pou yo ta nan esklavaj e maltrete pandan kat-san lane. 7 “Epi nenpòt nasyon ki ta mete yo nan esklavaj, Bondye te di: ‘Mwen Menm, Mwen va jije’, ✡Egz 3:12epi apre sa, yo va sòti la pou sèvi Mwen nan plas sila a.”
8 Li ✡Jen 17:10te bay li akò sikonsizyon an, epi ✡Jen 21:2-4Abraham te vin papa a Isaac, Li te sikonsi li nan uityèm jou a. Isaac te vin papa a Jacob, e Jacob a douz patriyach yo.
9 Patriyach yo ✡Jen 37:11,28te vin jalou de Joseph e yo te vann li an Égypte. Men Bondye te avèk li 10 e Li te delivre li nan tout afliksyon li yo. Konsa li ✡Jen 39:21te bay li favè avèk sajès devan Pharaon, wa Égypte la, e te fè li vin gouvènè sou Égypte, ak tout lakay li.
11 Alò ✡Jen 41:54yon gwo grangou te parèt nan tout Égypte ak Canaan, avèk gwo mizè, e zansèt nou yo pa t kab twouve manje. 12 Men ✡Jen 42:2lè Jacob te tande ke te gen manje an Égypte, li te voye zansèt nou yo la pou premye fwa a.
13 Nan dezyèm vizit la ✡Jen 45:1-4Joseph te fè frè l yo dekouvri ki moun li te ye, e✡Jen 45:16fanmi Joseph te vin entwodwi a Pharaon. 14 Alò ✡Jen 45:9,10,17,18Joseph te voye envite Jacob, papa li avèk tout fanmi li pou vin kote l. Te gen swasann-kenz moun antou.
15 Konsa, ✡Jen 46:1-7Jacob te desann an Égypte e li menm avèk zansèt nou yo te mouri la. 16 Depi la kò yo te deplase retounen nan ✡Jen 23:16Sichem, pou te antere yo nan tonm nan ke Abraham te achte pou yon sòm lajan nan men fis a Hémor yo, an Sichem.
17 Men pandan ✡Jen 15:13tan a pwomès ke Bondye te pwomèt a Abraham nan t ap pwoche ✡Egz 1:7pèp la te vin ogmante e te miltipliye an Égypte, 18 jiskaske ✡Egz 1:8Yon lòt wa te leve sou Égypte ki pa t konnen anyen de Joseph. 19 Se te li menm ki te sèvi gwo koken pou pran avantaj sou ras nou an, e maltrete zansèt nou pou yo ta kab ✡Egz 1:22fè zanfan pa nou yo pa t kab viv.
20 Se te nan tan sila a ke ✡Egz 2:2Moïse te ne. Li te byen bèl nan zye Bondye, e li te okipe pandan twa mwa lakay papa li. 21 Epi lè l te abandone, fi ✡Egz 2:5Pharaon an te pran li e te nouri li kòm pwòp fis pa li. 22 Moïse te enstwi nan tout ✡I Wa 4:30konesans Ejipsyen an, e li te vin yon nonm byen fò nan pawòl ak nan zak.
23 Men lè l t ap pwoche laj karant ane, ✡Egz 2:1sa te antre nan tèt li pou vizite frè li yo, fis Israël yo.
24 Konsa, lè l te wè youn nan yo byen maltrete, li te defann li, e te vanje pou sila ki te oprime a, e konsa, te touye Ejipsyen an. 25 Li te sipoze ke frè li yo te konprann ke Bondye t ap bay yo delivrans atravè li menm, men yo pa t konprann.
26 ✡Egz 2:1“Nan jou swivan an, li te parèt a yo menm pandan yo t ap goumen youn avèk lòt. Li te eseye rekonsilye yo nan lapè e te di: ‘Moun yo, se frè nou ye. Poukisa nou ap fè mal a youn lòt?’
27 “Men sila ki t ap fè frè l la mal la te bourade l e te di: ✡Egz 2:14‘Kilès ki te fè ou yon chèf ak jij sou nou? 28 ✡Egz 2:14Èske ou gen entansyon touye m menm jan ke ou te touye Ejipsyen an ayè a?’
29 “Akoz pawòl sila a ✡Egz 2:15,22Moïse te sove ale, e te vin yon etranje nan peyi Madian, kote li te vin papa a de fis.
30 “Apre karant ane te pase, ✡Egz 3:1Yon zanj te parèt a li menm nan dezè Mòn Sinaï nan flanm a yon touf bwa. 31 Lè Moïse te wè l, li te etone de sa l te wè a. Lè l te pwoche pou gade pi pre, vwa Senyè a te vini sou li: 32 ✡Egz 3:6‘Mwen menm se Bondye a zansèt nou yo, Bondye Abraham nan, Isaac ak Jacob la’. Moïse te tranble avèk laperèz e pa t menm vle pran chans gade.
33 ✡Egz 3:5“Men SENYÈ a te di l: ‘Retire sapat nan pye ou, paske lye kote ou kanpe a se tè sen. 34 ✡Egz 3:7Mwen anverite wè soufrans pèp Mwen an an Égypte e tande plent yo, e Mwen gen tan vini desann pou delivre yo. Vini koulye a e Mwen va voye ou an Égypte.’
35 “Menm Moïse sila a ke yo te ✡Egz 2:14rejte lè yo te di: ‘Kilès ki te fè ou yon chèf e yon jij?’ Se sila a ke Bondye te voye pou li ta kapab non sèlman yon chèf, men yon liberatè avèk èd zanj ki te parèt kote li nan touf bwa a. 36 ✡Egz 12:41Mesye sila a te mennen yo sòti, e te fè ✡Egz 7:3mèvèy ak sign nan peyi Égypte, ak nan Lamè Wouj, epi pandan karant ane nan dezè a. 37 Se te Moïse sila a ki te di a fis Israël yo: ✡Det 18:15,18‘Bondye va fè leve pou nou yon pwofèt tankou mwen ki sòti nan frè nou yo.’
38 “Sa se li menm ki te nan ✡Egz 19:17asanble nan dezè a; ki te avèk zanj ki t ap pale avè l sou Mòn Sinaï a, e avèk zansèt nou yo, ki te te resevwa ✡Det 32:47pawòl vivan yo pou pase bannou.
39 “Zansèt nou yo pa t dakò obeyisan a li menm, men yo te ✡Nonb 14:3rejte l, e nan kè yo, yo te vire tounen an Égypte. 40 ✡Egz 32:1,23Konsa yo di a Aaron: ‘Fè pou nou dye yo ki va ale devan nou. Paske Moïse sila a ki te mennen nou sòti an Égypte la, nou pa menm konnen kisa ki rive li.’ 41 Nan tan sa a yo te fè yon jenn bèf. Yo te pote yon sakrifis pou zidòl la, e yo t ap rejwi yo nan ✡Rev 19:20zèv a pwòp men yo.
42 “Men Bondye te vire do Li, e te livre yo pou adore dye a zetwal syèl yo, jan sa ekri nan liv pwofèt yo:
✡Am 5:25‘Se pa t a Mwen menm ke nou te ofri
ofrann ak sakrifis
karant ane nan dezè a, O lakay Israël.
43 ✡Am 5:26,27Men nou te pran anplis, tabènak Moloch la,
ak zetwal a dye Remphan an;
imaj ke nou te fè pou adore yo.
Pou sa a Mwen osi va retire nou jis rive lòtbò Babylone.’
44 “Zansèt nou yo te gen ✡Egz 25:8-9tabènak temwayaj nan dezè a, menm jan ke Sila ki te pale avèk Moïse la te kòmande li pou ✡Egz 25:40fè, selon modèl ke li te wè a.
45 “Konsa, zansèt nou yo ki te resevwa li nan lè pa yo, te ✡Det 32:49pote li avèk Josué lè l te depouye nasyon ke Bondye te chase devan yo jis rive nan tan David la. 46 ✡II Sam 7:8David te twouve favè nan zye Bondye, e te mande pou li ta kapab jwenn yon mezon pou Bondye Jacob la abite. 47 Men se te ✡I Wa 6:1-38Salomon ki te bati yon kay pou Li.
48 “Poutan ✡Luc 1:32Trè Wo a pa rete nan kay ki fèt pa men moun, jan pwofèt la di a:
49 ✡És 66:2‘Syèl la se twòn Mwen,
E tè a se ban pou pye Mwen.
Ki kalite kay ou kapab fè pou Mwen?’
‘Oubyen ki plas ki gen pou repo Mwen?
50 Se pa t men Mwen ki te fè tout bagay sa yo?’
51 “Nou menm, ki se moun ✡Egz 32:9kou rèd e ensikonsi nan kè, avèk zòrèy ki toujou ap reziste a Lespri Sen an, n ap fè menm bagay ke zansèt nou yo te konn fè yo. 52 ✡II Kwo 36:1Kilès nan pwofèt yo ke zansèt nou yo pa t pèsekite? Yo te touye sila yo ki avan lè te anonse ke ✡Trav 3:14Sila Ki Jis la t ap vini; ke nou menm koulye a trayi e asasine. 53 Nou menm ki te resevwa Lalwa kòm yon ✡Det 33:2òdonans pa zanj yo, te vyole li.”
54 Alò, lè yo te tande sa, yo te ✡Trav 5:33blese byen fon, e t ap manje dan yo sou li.
55 Men ✡Trav 2:4ranpli avèk Lespri Sen an, li te fikse zye l anwo nan syèl la e te wè glwa Bondye ak Jésus ki te kanpe bò men dwat Bondye. 56 Li te di: “Gade byen, Mwen wè ✡Jn 1:51syèl la vin louvri, e Fis a lòm nan ki kanpe bò men dwat Bondye.”
57 Konsa yo te kriye fò avèk yon gwo vwa, e te kouvri zòrèy yo. Yo te kouri sou li ansanm a lafwa, 58 e lè yo te fin pouse li ✡Lev 24:14-16deyò vil la, yo te kòmanse lapide l avèk wòch. Temwen sila yo te ✡Trav 22:20depoze vètman yo nan pye a yon jennonm yo te rele Saul.
59 Yo te kontinye lapide Étienne pandan li te ✡Trav 9:21rele Senyè a, e te di: “Senyè Jésus, resevwa Lespri mwen”. 60 Konsa, ✡Luc 22:41li te tonbe sou jenou li, e te kriye avèk yon gwo vwa: “Senyè, pa kenbe peche sa a kont yo!” Lè l fin di sa, li te mouri.

- Travay
- <
- 7
- >

✡7:2 Jn 8:42

✡7:2 Jen 11:31

✡7:3 Jen 12:1

✡7:4 Jen 11:31

✡7:4 Jen 12:4,5

✡7:5 Jen 12:7

✡7:6 Jen 13:15

✡7:7 Egz 3:12

✡7:8 Jen 17:10

✡7:8 Jen 21:2-4

✡7:9 Jen 37:11,28

✡7:10 Jen 39:21

✡7:11 Jen 41:54

✡7:12 Jen 42:2

✡7:13 Jen 45:1-4

✡7:13 Jen 45:16

✡7:14 Jen 45:9,10,17,18

✡7:15 Jen 46:1-7

✡7:16 Jen 23:16

✡7:17 Jen 15:13

✡7:17 Egz 1:7

✡7:18 Egz 1:8

✡7:19 Egz 1:22

✡7:20 Egz 2:2

✡7:21 Egz 2:5

✡7:22 I Wa 4:30

✡7:23 Egz 2:1

✡7:26 Egz 2:1

✡7:27 Egz 2:14

✡7:28 Egz 2:14

✡7:29 Egz 2:15,22

✡7:30 Egz 3:1

✡7:32 Egz 3:6

✡7:33 Egz 3:5

✡7:34 Egz 3:7

✡7:35 Egz 2:14

✡7:36 Egz 12:41

✡7:36 Egz 7:3

✡7:37 Det 18:15,18

✡7:38 Egz 19:17

✡7:38 Det 32:47

✡7:39 Nonb 14:3

✡7:40 Egz 32:1,23

✡7:41 Rev 19:20

✡7:42 Am 5:25

✡7:43 Am 5:26,27

✡7:44 Egz 25:8-9

✡7:44 Egz 25:40

✡7:45 Det 32:49

✡7:46 II Sam 7:8

✡7:47 I Wa 6:1-38

✡7:48 Luc 1:32

✡7:49 És 66:2

✡7:51 Egz 32:9

✡7:52 II Kwo 36:1

✡7:52 Trav 3:14

✡7:53 Det 33:2

✡7:54 Trav 5:33

✡7:55 Trav 2:4

✡7:56 Jn 1:51

✡7:58 Lev 24:14-16

✡7:58 Trav 22:20

✡7:59 Trav 9:21

✡7:60 Luc 22:41

© 2017-2023 Ron Smith