- Jonas
- <
- 1
- >

JONAS
1
1 Pawòl SENYÈ a te vini a ✡II Wa 14:25 Jonas, fis a Amitthaï a. Li te di: 2 “Leve, ale Ninive, gran vil la, e kriye kont li, paske ✡Jen 18:20 mechanste yo monte devan Mwen.”
3 Men Jonas te leve al kache✡És 23:1,6,10Tarsis pou evite prezans SENYÈ a. Konsa, li te desann ✡Jos 19:46 Joppa, e li te jwenn yon bato ki t ap prale Tarsis. Li te peye frè a, e te desann ladann pou ale avèk yo Tarsis pou l evite prezans SENYÈ a.
4 Men ✡Sòm 107:23-28 SENYÈ a te lanse yon gwo van sou lanmè a. Te gen yon gwo tanpèt sou lanmè a jiskaske bato a te prèt pou kraze nèt. 5 Answit, ouvriye bato yo te vin pè e yo chak te kriye a ✡I Wa 18:26pwòp dye pa yo. Yo te ✡Trav 27:18,19,38 vide chaj ki te nan bato a nan lanmè a pou te fè l pi lejè. Men Jonas te ale anba nan fon bato a, epi kote li te kouche a, li te tonbe dòmi. 6 Konsa, kapitèn bato a te pwoche li e te di: “Kòman fè w ap dòmi an? Leve ✡Sòm 107:28rele dye pa ou a. Petèt ✡II Sam 12:22 dye ou a va fè pa nou pou nou pa peri.”
7 Chak mesye yo te di a konparèy yo: “Vini, annou fè tiraj osò pou nou ka konprann sou kont kilès gwo malè sa a rive nou an.” Yo te fè tiraj osò a, e ✡Nonb 32:23 sò a te tonbe sou Jonas. 8 Konsa yo te di li: ✡Jos 7:19 “Pale nou koulye a! Sou kont a kilès malè sa a rive nou an? Ki metye ou? Epi ki kote ou sòti? Ki peyi ou? Nan ki pèp ou sòti?”
9 Li te di yo: “Mwen se yon ✡Jen 14:13 Ebre, e mwen gen lakrent pou SENYÈ Bondye syèl la, ki te fè lanmè a ak tè sèch la.” 10 Pou sa a, mesye yo te vin pè anpil e yo te di li: “Kisa ou te fè la?” Paske mesye yo te deja konprann ke li ✡Job 27:22 t ap sove ale sòti kite prezans a SENYÈ a, akoz sa li te di yo. 11 Konsa, yo te di l: “Kisa pou nou ta fè ou pou lanmè a vin kalm pou nou?” Paske lanmè a t ap vin pi move plis toujou.
12 Li te di yo: “Leve mwen, jete m nan lanmè a. Konsa, lanmè va vin kalm pou nou; paske mwen konnen ke se ✡II Sam 24:17 akoz mwen menm ke gwo tanpèt sa a rive sou nou.”
13 Sepandan, mesye yo te bouje zaviwon yo fò pou yo ta ka rive atè, men yo pa t kapab, paske lanmè a te vin pi move kont yo. 14 Pou sa a, yo te rele SENYÈ a e te di: “O SENYÈ, pa kite nou peri sou kont a nonm sila a, ni pa mete san inosan sou nou; paske ✡Sòm 115:3 Ou menm, O SENYÈ, Ou fè sa ki fè Ou plezi.” 15 Konsa, yo te leve Jonas, yo te voye li nan lanmè a, e lanmè a ✡Sòm 65:7 te vin sispann anraje. 16 Epi mesye yo te vin krent SENYÈ a anpil. Yo te ofri yon sakrifis a SENYÈ a e te fè ✡Sòm 50:14 ve yo a Li menm.
17 Epi SENYÈ a te chwazi yon gwo pwason pou vale Jonas, e Jonas te nan ✡Mat 12:40 vant pwason an pandan twa jou ak twa nwit.

- Jonas
- <
- 1
- >

✡1:1 II Wa 14:25

✡1:2 Jen 18:20

✡1:3 És 23:1,6,10

✡1:3 Jos 19:46

✡1:4 Sòm 107:23-28

✡1:5 I Wa 18:26

✡1:5 Trav 27:18,19,38

✡1:6 Sòm 107:28

✡1:6 II Sam 12:22

✡1:7 Nonb 32:23

✡1:8 Jos 7:19

✡1:9 Jen 14:13

✡1:10 Job 27:22

✡1:12 II Sam 24:17

✡1:14 Sòm 115:3

✡1:15 Sòm 65:7

✡1:16 Sòm 50:14

✡1:17 Mat 12:40

© 2017-2023 Ron Smith