- Matthieu
- <
- 12
- >

12
1 Nan lè sa a, Jésus te pase nan chan sereyal yo nan jou Saba a e disip Li yo te vin grangou. Yo te kòmanse keyi tèt grenn sereyal pou manje yo. 2 Men lè Farizyen yo te wè sa, yo te di Li: “Gade, disip Ou yo fè sa ki ✡Mat 12:10pa pèmi nan yon jou Saba.”
3 Men Li te di yo: “Èske nou pa li sa ke David te fè lè li te vin grangou; li menm avèk lòt moun ki te avè l yo? 4 Jan li te antre nan kay Bondye a, e ✡I Sam 2:16 te manje pen ki te konsakre ki pa t pèmi pou li ta manje, ni pou sa yo ki te avè l yo, men te sèlman pou prèt yo? 5 Oubyen èske nou pa t li nan Lalwa a ke nan jou Saba a, prèt yo nan tanp lan te konn vyole Saba a men rete inosan? 6 Men Mwen di nou ke yon choz ✡II Kwo 6:18 pi gran pase tanp lan isit la. 7 Men si nou te konnen kisa sa vle di: ✡I Sam 6:6‘Mwen dezire mizerikòd olye sakrifis’, nou pa t ap kondane inosan yo. 8 Paske ✡Mat 8:20 Fis a Lòm nan se Senyè Saba a.”
9 Konsa, Li te ✡Mc 3:1-6kite la e te ale nan sinagòg yo. 10 Epi vwala, te gen yon mesye avèk yon men ki sèch. Farizyen yo te mande L: ✡Mat 12:2“Èske li pèmi pou geri nan jou Saba a?” Yo te mande sa a pou yo ta kapab akize Li.
11 Li te reponn yo: ✡Luc 14:5“Ki moun nan sila ki pami nou yo, si li te gen yon mouton ki tonbe nan yon twou nan Saba a, pa t ap lonje pran l e fè l sòti nan twou a? 12 ✡Mat 10:31 Konbyen plis valè a yon moun pase yon mouton? Ebyen, li pèmi pou fè sa ki bon nan Saba a.” 13 Konsa, Li di mesye a: “Lonje men ou!” ✡Mat 8:3Li te lonje li, e li te retounen nòmal tankou lòt la. 14 Men Farizyen yo te soti deyò, pou ✡Mat 26:4fè konplo ansanm kont Li, sou kijan yo ta kapab detwi L.
15 Men Jésus te vin konnen tout sa, e Li te retire kò l.
Anpil moun te swiv Li, e ✡Mat 4:23Li te geri yo tout.
16 Epi Li te ✡Mat 8:4pase lòd pou yo pa fè pèsòn konnen ki moun Li te ye. 17 Sa te fèt pou akonpli sa ki te pale pa pwofèt Ésaïe a lè li te di:
18 ✡És 42:1“Gade sèvitè Mwen ke Mwen te chwazi a;
✡Mat 3:17byeneme Mwen ki fè nanm Mwen byen kontan an.
M ap mete lespri Mwen sou Li,
e Li va pwoklame jistis a payen yo.
19 ✡És 42:2Li p ap diskite, ni kriye;
ni pèsòn p ap tande vwa Li nan lari.
20 ✡És 42:3Yon wozo brize, Li p ap kase,
e yon fisèl bouji k ap toufe,
Li p ap tenyen,
jouk lè Li mennen jistis la rive nan viktwa a.
21 ✡Wo 15:2Nan Non Pa Li, payen yo ap gen espwa.”
22 ✡Mat 9:32,34Apre sa, yo te pote bay Li yon mesye ki te avèg e bèbè akoz yon move lespri. Li te geri li, e bèbè a te vin pale e li te vin wè. 23 Tout foul la te etone, e te kòmanse di: “Èske se posib ke moun sa a kapab ✡Mat 9:27Fis a David?” 24 Men lè Farizyen yo tande sa, yo te di: “Mesye sa ap ✡Mat 9:34chase move lespri sa yo pa Béelzébul ki mèt a tout move lespri yo.”
25 ✡Mat 23:27Li te konnen panse yo, e Li te di yo: “Nenpòt wayòm ki divize kont pwòp tèt li va gaye; e nenpòt vil oswa kay ki divize kont pwòp tèt li p ap kanpe. 26 Si se ✡Mat 4:10 Satan k ap jete Satan, li divize kont pwòp tèt li. Konsa kijan wayòm li va kanpe? 27 Epi si Mwen menm ✡Trav 19:13 pa fòs Béelzébul, chase move lespri yo, pa kilès fis nou yo ap jete yo? Pou rezon sa a, se yo menm k ap jije nou. 28 Men ✡I Jn 3:8 si Mwen chase move lespri yo pa Lespri Bondye a, wayòm Bondye a gen tan vini sou nou. 29 Oubyen kijan yon moun kapab antre nan kay a nonm fò, pou pran tout byen li, sof ke premyèman li mare nonm fò a? Lè l fini, l ap piyaje kay la.
30 ✡Mc 9:40“Sila ki pa pou Mwen an, kont Mwen; e sila ki pa ranmase avè M nan ap gaye. 31 ✡Luc 12:10 Pou sa, Mwen di nou, nenpòt peche, menm blasfèm kapab padone; men blasfèm kont Lespri Sen an p ap kapab padone. 32 ✡Luc 12:10 Nenpòt moun ki pale yon mo kont Fis a Lòm nan, l ap padone; men nenpòt moun ki pale yon mo kont Lespri Sen an, sa p ap padone, ni nan ✡Mat 13:22,39 laj sila a ni nan laj k ap vini an.
33 “Swa pyebwa a bon, e fwi li bon; oubyen pyebwa a pouri e fwi li pouri. ✡Mat 7:16-18 Pyebwa a rekonèt pa fwi ke li bay. 34 ✡Mat 3:7 Nou menm nich vipè, jan nou mechan; kijan nou sipoze nou kapab pale sa ki bon? Se bouch la ki pale tout sa ki plen kè a. 35 ✡Pwov 10:20,21 Bon moun nan fè sòti nan bon trezò li, sa ki bon; e move moun nan fè sòti nan move trezò li, sa ki mal. 36 Epi Mwen di nou ke nan ✡Mat 10:15 jou jijman an, moun ap rann kont pou chak ti mo ke yo pale anven. 37 Paske pa pawòl nou, nou va jistifye; e pa pawòl nou, nou va kondane.”
38 Kèk nan Skrib ak Farizyen yo te reponn li konsa: ✡Mat 16:1“Mèt, nou vle wè yon sign de Ou menm”.
39 Men li te reponn yo konsa: ✡Mat 16:4“Yon jenerasyon mechan ak adiltè vle yon sign; men pa gen yon sign ke n ap bay sof ke sign ki pou pwofèt Jonas la. 40 Menm jan ke ✡Jon 1:17 Jonas te pase twa jou ak twa nwit nan vant gwo pwason an, konsa Fis a Lòm nan ap pase ✡Mat 16:21 twa jou ak twa nwit nan kè latè. 41 Moun Niniv ap kanpe avèk jenerasyon sila a nan jijman e kondane li, paske ✡Jon 3:5 yo te repanti lè Jonas te preche yo. Epi veye byen, yon bagay pi gran pase Jonas gen tan rive isit la. 42 ✡I Wa 10:1 Rèn nan Sid la ap leve avèk jenerasyon sila a nan jijman e kondane li, paske li te sòti nan dènye ekstremite latè pou tande sajès Salomon; epi veye byen, yon choz pi gran pase Salomon gen tan rive isit la.
43 ✡Luc 11:24-26“Alò, lè yon move lespri kite yon nonm, li pase nan zòn sèk san dlo pou chache repo, men li pa jwenn. 44 Konsa li di: M ap retounen lakay kote mwen te sòti a. Lè li vini li twouve li vid, bale e ranje nan lòd. 45 Konsa l ale chache sèt lòt espri pi mal ke li. Yo antre la pou viv avè l, epi ✡Mc 5:9 dènye eta a moun sa a pi mal pase premye a. Se konsa l ap ye avèk jenerasyon mechan sila a.”
46 ✡Mc 3:31-35Pandan Li te toujou ap pale avèk foul la, konsa, manman L avèk frè Li yo te vin parèt pa deyò akoz yo te vle pale avèk Li. 47 Yon moun te di li: “Gade, manman Ou avèk frè Ou yo kanpe deyò a pou pale avèk ou!”
48 Men Li te reponn sila ki te pale avèk Li pou di l: “Kilès ki manman M? E kilès ki frè M?” 49 Konsa, byen lonje men L vè disip Li yo, Li te di: “Gade manman M ak frè Mwen yo. 50 Paske sila ki fè volonte a Papa M ki nan syèl la, se li menm ki frè M, sè M, ak manman M.”

- Matthieu
- <
- 12
- >

✡12:2 Mat 12:10

✡12:4 I Sam 2:16

✡12:6 II Kwo 6:18

✡12:7 I Sam 6:6

✡12:8 Mat 8:20

✡12:9 Mc 3:1-6

✡12:10 Mat 12:2

✡12:11 Luc 14:5

✡12:12 Mat 10:31

✡12:13 Mat 8:3

✡12:14 Mat 26:4

✡12:15 Mat 4:23

✡12:16 Mat 8:4

✡12:18 És 42:1

✡12:18 Mat 3:17

✡12:19 És 42:2

✡12:20 És 42:3

✡12:21 Wo 15:2

✡12:22 Mat 9:32,34

✡12:23 Mat 9:27

✡12:24 Mat 9:34

✡12:25 Mat 23:27

✡12:26 Mat 4:10

✡12:27 Trav 19:13

✡12:28 I Jn 3:8

✡12:30 Mc 9:40

✡12:31 Luc 12:10

✡12:32 Luc 12:10

✡12:32 Mat 13:22,39

✡12:33 Mat 7:16-18

✡12:34 Mat 3:7

✡12:35 Pwov 10:20,21

✡12:36 Mat 10:15

✡12:38 Mat 16:1

✡12:39 Mat 16:4

✡12:40 Jon 1:17

✡12:40 Mat 16:21

✡12:41 Jon 3:5

✡12:42 I Wa 10:1

✡12:43 Luc 11:24-26

✡12:45 Mc 5:9

✡12:46 Mc 3:31-35

© 2017-2023 Ron Smith