- Revelasyon
- <
- 10
- >

10
1 Mwen te wè yon lòt zanj byen fò ki t ap desann sòti nan syèl la, abiye avèk yon nwaj. Yon ✡Rev 4:3lakansyèl la te sou tèt li. ✡Rev 17:2Figi li te tankou solèy la, e pye li yo tankou kolòn dife.
2 Li te gen nan men l, yon ✡Rev 5:1ti liv ki te louvri. Li te plase pye dwat li sou lanmè a e pye goch li sou tè a. 3 Konsa, li te kriye avèk yon gwo vwa, ✡És 3:14tankou lè yon lyon gwonde. Epi lè l fin kriye fò, sèt kout tonnè yo te reponn ak vwa yo.
4 Lè sèt kout tonnè yo te fin sonnen, ✡Rev 1:11-19mwen te prè pou ekri. Men mwen te tande yon vwa soti nan syèl la ki t ap di: “Sele bagay ke sèt kout tonnè yo te pale a. Pa ekri yo.”
5 Answit, zanj ke m te wè kanpe sou lanmè ak sou tè a, ✡Det 32:40te leve men dwat li vè syèl la, 6 e li te sèmante pa Sila ki vivan pou tout tan e pou tout tan an. ✡Egz 20:11Sila ki te kreye syèl la ak bagay ladann yo, tè a ak bagay ladann yo, e lanmè a ak bagay ladann yo, ke p ap gen reta ankò, 7 men nan jou vwa ✡Rev 11:15setyèm zanj lan, lè li prè pou sone, alò, ✡Am 3:7mistè a Bondye fini, jan Li te anonse a sèvitè Li yo, menm pwofèt yo.
8 ✡Rev 10:4Answit, vwa ke m te tande nan syèl la, mwen te tande li te pale avè m ankò, e t ap di: “Ale pran liv ki ouvri a nan men a zanj ki ✡Rev 10:2kanpe sou lanmè a ak sou tè a”.
9 Donk, mwen te ale kote zanj lan, pou di l ban mwen ti liv la. Li te di mwen: ✡Jr 15:16“Pran l, e manje l. L ap fè vant ou anmè, men nan bouch ou, l ap dous tankou siwo myèl.”
10 Mwen te pran ti liv la nan men zanj lan, e mwen te manje l. Konsa, nan bouch mwen, li te dous tankou siwo myèl. Lè m te fin manje l, vant mwen te vin anmè.
11 Konsa, yo te di mwen: “Ou oblije pwofetize ankò konsènan ✡Rev 5:9anpil pèp, nasyon, lang, ak ✡Rev 17:10,12wa.”

- Revelasyon
- <
- 10
- >

✡10:1 Rev 4:3

✡10:1 Rev 17:2

✡10:2 Rev 5:1

✡10:3 És 3:14

✡10:4 Rev 1:11-19

✡10:5 Det 32:40

✡10:6 Egz 20:11

✡10:7 Rev 11:15

✡10:7 Am 3:7

✡10:8 Rev 10:4

✡10:8 Rev 10:2

✡10:9 Jr 15:16

✡10:11 Rev 5:9

✡10:11 Rev 17:10,12

© 2017-2023 Ron Smith