- Ésaïe
- <
- 51
- >

51
1 “Koute mwen, nou menm ki swiv ladwati a,
k ap ✡Sòm 94:15chache SENYÈ a:
Gade vè wòch sou sila nou te taye a,
vè min wòch kote nou te retire a.
2 Gade vè ✡És 29:22Abraham, papa nou an
ak Sarah, ki te fè nou soti nan vant.
Lè li te yon sèl, Mwen te rele li,
Mwen te beni li, e te fè l vin miltipliye.”
3 Anverite, SENYÈ a te konsole Sion;
Li te rekonfòte tout kote dezole li yo.
Epi savann li yo te fèt sanble ak ✡Jen 2:8Éden,
e dezè yo tankou jaden Senyè a.
Lajwa ak kè kontan va twouve nan yo;
remèsiman ak son melodi chanson.
4 “Prete atansyon a Mwen, O pèp Mwen an
e prete Mwen zòrèy nou, O nasyon Mwen an;
paske yon lwa va sòti nan Mwen
e Mwen va ✡És 1:27poze jistis Mwen kon yon limyè a tout pèp yo.
5 ✡És 46:13Ladwati Mwen toupre a.
Sali Mwen te voye deyò.
Se bra M kap jije pèp yo.
Peyi kot yo va tann Mwen,
e bra M va jije pèp yo.
6 Leve zye nou vè syèl la
e gade anba vè latè;
paske syèl la va disparèt tankou lafimen;
✡Sòm 102:25-26latè va epwize tankou yon vètman.
Konsa, moun ki rete ladann yo va mouri;
men delivrans Mwen va la jis pou tout tan,
e ladwati Mwen p ap janm sispann.
7 “Koute Mwen, nou menm ki konnen ladwati,
yon pèp ki gen lalwa M nan ✡Sòm 37:31kè yo.
Pa pè repwòch a lòm,
ni dekouraje lè y ap meprize nou.
8 Paske papiyon va manje yo tankou yon vètman,
e ✡És 14:11mit va manje yo tankou len.
Men ladwati Mwen va jis pou tout tan,
e sali Mwen, a tout jenerasyon yo.”
9 “Leve, leve, mete fòs sou Ou, O bra SENYÈ a;
leve tankou nan jou lansyen yo.
✡Job 26:12Èske se pa t Ou menm ki te koupe Rahab an ti mòso a,
ki te frennen dragon an nèt la?
10 Èske se pa Ou menm ki te seche lanmè a,
dlo a gran fon yo;
ki te fè pwofondè lanmè yo yon chemen
pou rachte yo ta ka travèse lòtbò?
11 Pou sa, rachte a SENYÈ yo va retounen;
vini ak gwo kri lajwa a Sion yo.
Epi lajwa ki dire nèt la va sou tèt yo.
Yo va jwenn kè kontan ak lajwa,
e ✡És 60:19tristès ak soupi pa yo va disparèt nèt.
12 “Mwen, Mwen menm se Sila ki ✡És 51:3bannou konsolasyon an.
Se kilès ou ye pou ou pè moun ki va mouri,
ak fis a moun ki fèt tankou zèb la?
13 Èske ou te ✡Det 6:12bliye SENYÈ a, Kreyatè ou a,
ki te rale ouvri syèl yo
e te poze fondasyon latè yo?
Eske nou krent tout jounen akoz kòlè opresè a,
pandan l ap prepare pou detwi?
Men ki kote kòlè opresè sila a?
14 Toutalè ✡És 48:20egzile a va libere.
Li p ap mouri nan kacho a,
ni li p ap manke pen.
15 Paske Mwen se SENYÈ Bondye ou a,
ki fè ✡Sòm 107:25boulvèse lanmè a,
Ki fè lanm li yo gwonde.
SENYÈ dèzame yo se non Li.
16 Mwen te ✡Det 18:18mete pawòl Mwen nan bouch ou
e te kouvri ou avèk lonbraj men Mwen,
pou etabli syèl yo, fonde latè a
e pou di a Sion: ‘Ou se pèp Mwen.’ ”
17 ✡És 51:9Leve ou menm! Leve ou menm!
Kanpe, O Jérusalem!
Ou menm ki te bwè depi nan men SENYÈ a, tas kòlè Li.
Gode ki pou fè ou kilbite a,
ou fin bwè jis rive nan kras anba l.
18 ✡Sòm 88:18Nanpwen moun ki pou gide fi a
pami tout fis li te fè yo,
ni nanpwen moun ki pou pran l pa lamen
pami tout fis li te leve yo.
19 Se de bagay sa yo ki gen tan rive ou—
se kilès ki va kriye pou ou?—
✡És 8:21devastasyon ak destriksyon,
gwo grangou, ak nepe.
Kijan pou m ta konsole ou?
20 Fis ou yo vin endispoze;
yo kouche atè sou pwent a chak ri,
tankou antilòp ki kenbe nan pèlen.
Yo ranpli ak kòlè SENYÈ a,
ak ✡És 66:15repwòch Bondye ou a.
21 Pou sa, souple, koute sa, ou menm ki ✡És 54:11aflije,
ki sou, men pa avèk diven:
22 Konsa pale Senyè ou a,
SENYÈ a, menm Bondye ou,
ki pran plede kòz pou pèp Li a:
“Gade byen, Mwen te retire ✡És 51:17tas kilbite a,
gode kòlè Mwen an soti nan men ou;
ou p ap janm bwè l ankò.
23 M ap mete li nan men a sila k ap toumante ou yo,
ki te di nanm ou: ✡Jos 10:24 ‘Kouche pou nou ka mache sou ou’.
Ou te kouche fè do ou vin tankou tè a;
tankou gran lari pou sila k ap mache sou li yo.”

- Ésaïe
- <
- 51
- >

✡51:1 Sòm 94:15

✡51:2 És 29:22

✡51:3 Jen 2:8

✡51:4 És 1:27

✡51:5 És 46:13

✡51:6 Sòm 102:25-26

✡51:7 Sòm 37:31

✡51:8 És 14:11

✡51:9 Job 26:12

✡51:11 És 60:19

✡51:12 És 51:3

✡51:13 Det 6:12

✡51:14 És 48:20

✡51:15 Sòm 107:25

✡51:16 Det 18:18

✡51:17 És 51:9

✡51:18 Sòm 88:18

✡51:19 És 8:21

✡51:20 És 66:15

✡51:21 És 54:11

✡51:22 És 51:17

✡51:23 Jos 10:24

© 2017-2023 Ron Smith