- Sòm Yo
- <
- 102
- >

102
1 Koute lapriyè mwen, O SENYÈ!
Epi kite kri sekou mwen ✡Egz 2:23rive bò kote Ou.
2 Pa kache figi Ou sou mwen nan jou gwo twoub mwen an;
Panche zòrèy Ou bò kote m.
Nan jou ke m rele Ou a, ✡Sòm 69:17reponn mwen vit.
3 Paske jou m yo ✡Sòm 37:20te manje nèt nan lafimen,
e zo m te chofe tankou yon chemine.
4 Kè m ✡Sòm 90:5-6fin frape tankou zèb.
Li fennen nèt.
Anverite, mwen bliye manje pen mwen.
5 Akoz gwo bri kri mwen yo,
✡Job 19:20zo m yo kole sou chè m.
6 Mwen sanble ak yon ✡És 34:11grangozye nan dezè.
Mwen tankou yon frize nan gran savann.
7 Mwen ✡Sòm 77:4kouche zye tou louvri.
Mwen tankou yon zwazo izole sou twati kay la.
8 Lènmi m yo repwoche m tout lajounen.
Sila ki ✡Trav 26:11moke m yo sèvi ak non mwen kon madichon.
9 Paske mwen te manje sann kon pen e
✡Sòm 42:3mele bwason m ak dlo zye m,
10 akoz endiyasyon avèk kòlè Ou.
Ou te ✡Job 27:21leve m wo e te jete m lwen.
11 Jou m yo tankou yon ✡Job 14:2lonbraj ki vin long.
Mwen vin fennen tankou zèb.
12 Men Ou menm, O SENYÈ, Ou dire jis pou tout tan
E ✡Egz 3:15non Ou jis a tout jenerasyon yo.
13 Ou va leve pou fè pitye sou Sion,
paske se lè pou ✡És 60:10fè li gras.
Lè apwente a fin rive l.
14 Anverite, sèvitè Ou yo twouve plezi nan wòch li yo.
Yo plen tristès akoz pousyè li.
15 Pou sa, ✡I Wa 8:43nasyon yo va krent non SENYÈ a,
e tout wa latè yo va krent glwa Ou.
16 Paske se SENYÈ a ki te ✡Sòm 142:2ranfòse Sion.
Li te parèt nan glwa Li.
17 Li te ✡Né 1:6prete atansyon a lapriyè malere yo,
e pa t meprize priyè yo.
18 Sa va ekri pou jenerasyon k ap vini an.
Pou ✡Sòm 22:31yon pèp ki poko kreye kapab bay lwanj a SENYÈ a.
19 Li te gade anba soti nan wotè sen Li an.
✡Sòm 33:13Soti nan syèl la, SENYÈ a te veye sou latè,
20 pou tande vwa plenyen a prizonye a,
pou ✡Sòm 146:7mete an libète sila ki te kondane a lanmò yo,
21 Pou lèzòm ta kab ✡Sòm 22:22pale sou non SENYÈ a nan Sion,
e bay lwanj Li nan Jérusalem,
22 pandan ✡Sòm 22:27pèp yo rasanble ansanm ak
wayòm yo, pou sèvi SENYÈ a.
23 Li fin febli fòs mwen nan chemen an.
Li ✡Sòm 39:5rakousi nonb de jou mwen yo.
24 Mwen te di: “O Bondye mwen an,
✡Sòm 39:13pa rache m nan mitan jou mwen yo.
Ane pa Ou yo dire pandan tout jenerasyon yo.
25 Depi tan ansyen yo, Ou te ✡Jen 1:1fonde latè,
e syèl yo se zèv lamen Ou yo.
26 Malgre yo ✡És 34:4peri, Ou menm va rete toujou.
Wi, tout bagay nan yo va vin epwize tankou yon vètman.
Tankou rad, Ou va chanje yo, e yo va chanje.
27 Men Ou menm, se menm jan an Ou ye.
Ane pa Ou yo p ap janm fini.
28 Pitit a sèvitè Ou yo va kontinye,
e desandan pa yo va etabli devan Ou.”

- Sòm Yo
- <
- 102
- >

✡102:1 Egz 2:23

✡102:2 Sòm 69:17

✡102:3 Sòm 37:20

✡102:4 Sòm 90:5-6

✡102:5 Job 19:20

✡102:6 És 34:11

✡102:7 Sòm 77:4

✡102:8 Trav 26:11

✡102:9 Sòm 42:3

✡102:10 Job 27:21

✡102:11 Job 14:2

✡102:12 Egz 3:15

✡102:13 És 60:10

✡102:15 I Wa 8:43

✡102:16 Sòm 142:2

✡102:17 Né 1:6

✡102:18 Sòm 22:31

✡102:19 Sòm 33:13

✡102:20 Sòm 146:7

✡102:21 Sòm 22:22

✡102:22 Sòm 22:27

✡102:23 Sòm 39:5

✡102:24 Sòm 39:13

✡102:25 Jen 1:1

✡102:26 És 34:4

© 2017-2023 Ron Smith