- Michée
- <
- 5
- >

5
1 Alò, rasanble nou an twoup lame,
O fi a lame yo.
Li fin fè syèj kont nou.
Ak gwo baton, yo va ✡I Wa 22:24frape jij Israël la sou machwè.
2 Men ou menm, Bethléhem Éphrata,
pi piti pami fanmi a Juda yo,
nan ✡És 11:1; Jr 30:21ou va soti de Mwen
Youn pou vin chèf an Israël.
Lè pou L vin parèt la te etabli depi
nan tan ansyen yo, jis rive nan jou etènite yo.
3 Akoz sa, Li va ✡Os 11:8abandone yo jiskaske
sila ki te gen doulè a, fin pouse fè pitit la.
Nan lè sa a, retay nan frè li yo
va retounen vin jwenn fis Israël yo.
4 Konsa Li va leve pou mennen
✡És 40:11 bann mouton Li an nan fòs SENYÈ a,
nan majeste a non SENYÈ, Bondye Li a.
Epi yo va viv, paske nan tan sa a,
Li va pwisan jis rive nan ✡És 45:22dènye pwent latè.
5 Li va lapè nou✡És 9:6; És 8:7-8 lè Asiryen yo vini nan peyi nou an,
e lè li va mache nan palè nou yo.
Konsa, nou va leve kont li sèt bèje ak uit chèf prensipal.
6 Yo va ✡Na 2:11-13 regle peyi Assyrie ak nepe,
ak peyi Nimrod la menm nan pòtay li yo.
Konsa, li va ✡És 14:25delivre nou soti nan men Asiryen an
lè l fè envazyon peyi nou an,
ak lè li mache anndan fwontyè nou an.
7 Epi konsa, ✡Mi 2:12retay Jacob la va
nan mitan anpil nasyon pèp yo,
tankou lawouze ki sòti nan SENYÈ a,
tankou lapli k ap farinen sou zèb,
ki p ap tann lòm,
ni fè reta pou fis a lòm yo.
8 Retay Jacob la va pami nasyon yo,
pami anpil pèp;
Tankou yon lyon pami bèt forè,
tankou yon jèn lyon nan mitan bann mouton;
li menm, si l pase, mache, dechire an mòso
e ✡Jen 49:9; Sòm 50:22 p ap gen pèsòn ki pou delivre.
9 Ke men ou vin ✡Sòm 10:12leve kont advèsè Ou yo
e lènmi Ou yo va vin koupe retire nèt.
10 “Li va rive, nan jou sa a,”, deklare SENYÈ a,
✡Za 9:10“ke Mwen va retire cheval nou yo nan mitan nou
e Mwen va detwi cha lagè nou yo.
11 “Anplis, Mwen va koupe retire ✡És 1:7vil
nan peyi nou yo, e mwen va jete tout
miray fòterès nou yo.
12 Mwen va koupe retire zafè tout ✡Det 18:10-12wanga
soti nan men nou, e nou p ap gen divinò ankò.
13 ✡És 2:18Mwen va retire imaj taye nou yo ak
pilye sakre ki pami nou yo,
pou nou pa adore zèv men nou yo ankò.
14 Mwen va dechouke ✡Egz 34:13Asherim ki pami nou yo,
e mwen va detwi vil nou yo.
15 Epi Mwen va ✡És 1:24egzekite vanjans kòlè
ak gwo mekontantman sou nasyon ki pa t koute yo.”

- Michée
- <
- 5
- >

✡5:1 I Wa 22:24

✡5:2 És 11:1; Jr 30:21

✡5:3 Os 11:8

✡5:4 És 40:11

✡5:4 És 45:22

✡5:5 És 9:6; És 8:7-8

✡5:6 Na 2:11-13

✡5:6 És 14:25

✡5:7 Mi 2:12

✡5:8 Jen 49:9; Sòm 50:22

✡5:9 Sòm 10:12

✡5:10 Za 9:10

✡5:11 És 1:7

✡5:12 Det 18:10-12

✡5:13 És 2:18

✡5:14 Egz 34:13

✡5:15 És 1:24

© 2017-2023 Ron Smith