- Pwovèb
- <
- 13
- >

13
1 Yon ✡Pwov 10:1fis ki saj aksepte disiplin a papa l,
men yon mokè pa koute repwòch.
2 Fwi pawòl la ki soti nan bouch moun se rejwisans de sa ki bon;
men volonte moun enfidèl se vyolans.
3 Sila ki ✡Pwov 18:21kontwole bouch li, konsève lavi li;
sila ki ouvri lèv li byen laj va detwi nèt.
4 Nanm a parese a anvi, e li pa jwenn;
men nanm a moun dilijan an vin gra.
5 Yon nonm dwat ✡Kol 3:9rayi sa ki fo;
men zak mechan yo degoutan e fè gwo wont.
6 Ladwati se ✡Pwov 11:3yon pwotèj pou sila ki san fot la;
men mechanste fè pechè a vin souye nèt.
7 Genyen moun ki pretann yo rich, men yo pa gen anyen;
yon lòt pretann li ✡Luc 12:33malere men li gen gwo richès.
8 Ranson pou lavi a yon nonm rich se richès li;
men malere a pa tande menas.
9 Limyè a moun dwat la se rejwisans;
men ✡Job 18:5lanp a mechan an va etenn.
10 Ògèy pa pote anyen sof ke konfli;
men sajès rete ak sila ki resevwa konsèy yo.
11 Richès ki sòti nan manti koule ale;
men sila ki rasanble ak men li, fè l grandi.
12 Lespwa jennen fè kè a malad;
men dezi acheve a se yon pyebwa lavi.
13 Sila ki ✡Nonb 15:31meprize lenstriksyon va peye fwè a;
men sila ki respekte lòd yo va resevwa rekonpans li.
14 Lenstriksyon a saj yo se yon ✡Sòm 10:11fontèn dlo lavi
pou detounen pèlen lanmò a.
15 ✡Sòm 111:10Bon konprann pwodwi favè;
men chemen moun ki pa fidèl la di.
16 Tout moun ki ✡Pwov 12:23pridan aji ak konesans;
men yon moun san konprann parèt ak foli li.
17 Yon mesaje mechan tonbe nan advèsite;
men sila ki pote pawòl ak bòn fwa a, pote gerizon
18 Mizè ak wont se pou sila ki ✡Pwov 15:5-32manke disiplin nan;
men sila ki konsidere repwòch la va onore.
19 Yon dezi ki reyalize se dous a nanm nan,
men moun bèt pa vle kite mechanste.
20 ✡Pwov 2:20Sila ki mache ak moun saj va vin saj;
men bon zanmi a moun ensanse a va soufri.
21 Se malè ki kouri dèyè pechè yo;
men moun dwat yo va pwospere.
22 Yon bon moun va ✡Esd 9:12lese eritaj pou pitit pitit li;
men richès a pechè yo konsève pou moun dwat yo.
23 Gen ✡Pwov 12:11anpil manje nan tè malere a;
men li fin bale nèt akoz enjistis.
24 Sila ki ralanti baton li, rayi fis li;
men sila ki renmen l va ba li ✡Det 8:5 disiplin ak dilijans.
25 Moun dwat la gen kont pou satisfè dezi li;
men vant ✡Pwov 13:18 mechan an toujou gen bezwen.

- Pwovèb
- <
- 13
- >

✡13:1 Pwov 10:1

✡13:3 Pwov 18:21

✡13:5 Kol 3:9

✡13:6 Pwov 11:3

✡13:7 Luc 12:33

✡13:9 Job 18:5

✡13:13 Nonb 15:31

✡13:14 Sòm 10:11

✡13:15 Sòm 111:10

✡13:16 Pwov 12:23

✡13:18 Pwov 15:5-32

✡13:20 Pwov 2:20

✡13:22 Esd 9:12

✡13:23 Pwov 12:11

✡13:24 Det 8:5

✡13:25 Pwov 13:18

© 2017-2023 Ron Smith