- Kantik A Kantik Yo
- <
- 4
- >

4
Salomon
1 A la ou bèl, cheri mwen an, a la ou bèl!
✡Kan 1:15Zye ou tankou toutrèl dèyè vwal ou;
cheve ou tankou yon bann kabrit
ki fin desann sòti Mòn Galaad.
2 ✡Kan 6:6Dan ou tankou yon bann mouton
ak lenn fenk taye ki sot benyen.
Yo tout fè pòtre jimo yo,
ni youn nan yo pa pèdi pitit li.
3 Lèv ou tankou ✡Jos 2:18fisèl wouj
e bouch ou tèlman bèl.
De bò figi ou tankou yon tranch grenad dèyè vwal ou.
4 ✡Kan 7:4Kou ou tankou fò David la,
bati ak wòch byen ranje sou sila yo mete mil boukliye yo,
tout boukliye won a mesye pwisan yo.
5 ✡Kan 7:3De tete ou tankou de jèn ti antilòp;
jimo manman k ap chache manje pami flè lis yo.
6 ✡Kan 2:17Jiskaske jou a bese pou l vin fre
e lonbraj yo vin disparèt,
mwen va trase chemen mwen rive nan mòn
fèy bazilik la, ak nan kolin lansan an.
7 ✡Kan 1:15Ou fin bèl nèt, cheri mwen an,
e nanpwen defo nan ou.
8 Vin avè m soti ✡I Wa 4:33Liban, fi maryaj mwen an;
m bezwen ou vini avè m sòti Liban.
Vwayaje desann soti nan wo pwent Amana,
soti nan wo pwent Mòn Senir ak Hermon;
soti nan kav lyon yo, nan mòn a leyopa yo.
9 Ou fè kè m bat pi vit sè mwen, fi maryaj mwen an;
ou te fè kè m bat pi vit ak yon sèl ti kout zye tou kout,
ak yon sèl bout fisèl nan ✡Jen 41:42kolye ou.
10 ✡Kan 7:6A la bèl lanmou ou bèl, sè mwen an,
fi a maryaj mwen an!
A la pi bon lanmou ou pi bon pase diven
e bon odè a lwil ou depase tout kalite epis!
11 Lèv ou, fi a maryaj mwen an, gen gou siwo myèl;
siwo myèl ak lèt anba lang ou.
Bon odè vètman ou tankou ✡Jen 27:27bon odè Liban an.
12 Yon jaden fèmen ak kle se sè mwen,
fi a maryaj mwen;
yon jaden wòch ki fèmen,
yon fontèn dlo ki ✡Jen 29:3ansèkle.
13 Boujon ou se yon chan kiltive ak pye grenad,
ak fwi chwazi, pye jasmen ak ti bonm;
14 ti bonm ak safran, sitwonèl ak kannèl,
ak tout bwa lansan yo, ✡Sòm 45:8 lami ak lalwa,
ansanm ak tout meyè kalite epis yo.
15 Ou menm se yon sous jaden,
yon pwi ✡Za 14:8dlo fre ak ti ravin dlo k ap kouri soti Liban.
Jenn Fi an
16 Leve, o van nan nò a, e vini van nan sid!
Fè jaden mwen respire ak souf bon odè;
kite epis li yo vante gaye toupatou.
Ke cheri mwen an vin nan jaden li an
pou manje tout fwi chwa li yo.

- Kantik A Kantik Yo
- <
- 4
- >

✡4:1 Kan 1:15

✡4:2 Kan 6:6

✡4:3 Jos 2:18

✡4:4 Kan 7:4

✡4:5 Kan 7:3

✡4:6 Kan 2:17

✡4:7 Kan 1:15

✡4:8 I Wa 4:33

✡4:9 Jen 41:42

✡4:10 Kan 7:6

✡4:11 Jen 27:27

✡4:12 Jen 29:3

✡4:14 Sòm 45:8

✡4:15 Za 14:8

© 2017-2023 Ron Smith