- II Korentyen Yo
- <
- 2
- >

2
1 Men mwen te deside sa pou koz pa mwen, pou mwen ✡I Kor 4:21pa ta vin kote nou menm nan tristès ankò. 2 Paske si m ✡II Kor 7:8fè nou tris, kilès k ap fè m kontan, sof ke sila ke m te fè tris la. 3 Sa se menm bagay ke m te ekri nou an, jis pou lè m te vini, pou mwen pa ta twouve tristès nan sila ki ta dwe fè m rejwi yo. Paske mwen gen ✡Gal 5:10konfyans ke m gen nan nou tout la, pou lajwa pa m ta kapab lajwa pa nou tout. 4 Paske se te nan anpil afliksyon ak soufrans nan kè mwen, ke m ✡II Kor 2:9te ekri nou avèk anpil dlo nan zye; pa pou m ta fè nou tris, men pou nou ta kapab konnen lanmou pwofon ke mwen gen pou nou an.
5 Men ✡I Kor 5:1si yon moun fè nou tris, se pa mwen li fè tris la, men, nan yon sèten sans, (jis pou m pa di twòp) a nou tout. 6 Sifi pou yon moun konsa se ✡I Kor 5:4pinisyon ki te enpoze pa majorite a. 7 Donk okontrè, nou ta pito rekonfòte e ✡Gal 6:1padone li, otreman pou yon moun konsa ta sibi yon tristès ki depase limit. 8 Pou sa, mwen ankouraje nou pou fè l konnen ankò, lanmou nou gen anvè li a. 9 Paske nan bi sa, mwen osi te ekri nou pou m te kapab teste nou, si nou ✡II Kor 7:15obeyisan nan tout bagay. 10 Men sila ke nou te padone a, mwen te padone li tou; paske anverite, sa ke m te padone a, si vrèman mwen te padone yon bagay, mwen te fè l pou koz nou ✡I Kor 5:4nan prezans a Kris la 11 pou Satan pa t kab vin pwofite de nou; paske ✡Luc 22:31nou pa inyoran de manèv li yo.
12 Alò, lè m te vini ✡Trav 16:8Troas pou levanjil a Kris la, e lè ✡Trav 14:27yon pòt te vin ouvri pou mwen nan Senyè a, 13 mwen ✡II Kor 7:5pa t gen repo nan lespri mwen, akoz mwen pa t twouve Tite, frè mwen an. Konsa, mwen te kite yo, pou mwen te kontinye vè Macédoine.
14 ✡Wo 1:8Men gras a Bondye, ki toujou mennen nou nan viktwa Li an Kris la, e ki toujou fè parèt nan nou yon pafen ki santi bon de konesans a Li nan tout kote. 15 Paske nou se ✡Ef 5:2odè santi bon a Kris la vè Bondye pami ✡I Kwo 1:18sila k ap vin sove yo, e pami sila k ap peri yo. 16 ✡Luc 2:34Pou youn, yon movèz odè ki soti nan lanmò pou rive nan lanmò, pou lòt la, yon odè ki soti nan lavi pou rive nan lavi. E kilès nan nou ki ✡II Kor 3:5gen ase de fòs pou bagay sa yo? 17 Paske nou pa tankou anpil moun, k ap vann pawòl Bondye a. Men ✡I Kor 5:8 nan senserite, devan zye Bondye, nou pale nan Kris.

- II Korentyen Yo
- <
- 2
- >

✡2:1 I Kor 4:21

✡2:2 II Kor 7:8

✡2:3 Gal 5:10

✡2:4 II Kor 2:9

✡2:5 I Kor 5:1

✡2:6 I Kor 5:4

✡2:7 Gal 6:1

✡2:9 II Kor 7:15

✡2:10 I Kor 5:4

✡2:11 Luc 22:31

✡2:12 Trav 16:8

✡2:12 Trav 14:27

✡2:13 II Kor 7:5

✡2:14 Wo 1:8

✡2:15 Ef 5:2

✡2:15 I Kwo 1:18

✡2:16 Luc 2:34

✡2:16 II Kor 3:5

✡2:17 I Kor 5:8

© 2017-2023 Ron Smith