- Pwovèb
- <
- 7
- >

7
1 Fis mwen an, ✡Pwov 2:1kenbe pawòl mwen yo
e kache kòmandman mwen yo anndan ou.
2 Kenbe kòmandman mwen yo pou viv,
ak enstriksyon mwen yo
✡Det 32:10kon de grenn zye nan tèt ou.
3 Mare yo sou dwèt ou;
✡Pwov 3:3ekri yo sou tablo a kè ou.
4 Di a sajès: “Se ou ki sè mwen,”
e rele sajès pi bon zanmi ou,
5 Pou li kab anpeche ou ale
jwenn ak yon fanm adiltè;
yon fanm etranje a ki fè flate ak pawòl li.
6 Paske bò fenèt lakay mwen,
mwen te gade ✡Pwov 6:32 nan fant fenèt mwen an.
7 Konsa, mwen te wè pami moun ✡Pwov 1:22sòt yo,
e te rekonèt pami jenn yo,
yon jennonm ki te manke bon sans;
8 ki t ap pase nan lari a toupre
kwen kay fanm nan.
Konsa, li pran chemen pou rive ✡Pwov 7:27lakay li,
9 nan solèy kouche a, nan aswè,
nan mitan lannwit ak nan fènwa.
10 Epi gade, yon fanm vin pwoche li
✡Jen 38:14-15abiye kon pwostitiye ak riz nan kè l.
11 Li parèt plen kouraj nan rebelyon li.
✡I Tim 5:13Pye li pa rete lakay li.
12 Koulye a nan lari yo, koulye a nan plas yo,
l ap ✡Pwov 23:28kache tann nan tout kwen.
13 Konsa, li sezi li, bo li;
e ak ✡Pwov 21:29figi byen ranje, li di li:
14 “Mwen te prèt pou ale fè ofrann lapè yo.
Se jodi a, mwen ✡Lev 7:16 fin peye ve mwen yo.
15 Konsa, mwen te vin rankontre ou,
pou jwenn prezans ou;
e konsa, mwen te twouve ou.
16 Mwen byen ranje kabann mwen ak kouvèti;
avèk bèl ✡És 19:9dra Égypte yo.
17 Mwen te flite kabann nan ak pafen
flè jasmen, lwil womaren ak ✡Egz 30:23 kanèl.
18 Vini, annou bwè ladann
e fè lanmou jis rive nan maten.
Annou fè kè nou kontan ak doudous nou yo.
19 Paske mari m pa lakay la;
li ale nan yon gran vwayaj.
20 Li te pran yon sak lajan avè l.
Jis rive nan plèn lin, l ap retounen lakay.”
21 Ak anpil ankourajman, li atire li;
avèk ✡Pwov 5:3lèv a flatè, li sedwi li.
22 Sibitman, li swiv li tankou
yon bèf k ap monte labatwa,
tankou moun sòt
k ab mache rive nan ne koulan an.
23 Jiskaske yon flèch frennen li nan fwa l;
tankou yon ✡Ekl 9:12zwazo k ap fè vit pou rive nan pèlen.
Se konsa, li pa konnen ke sa va koute lavi li.
24 Alò, pou sa, fis yo, ✡Pwov 5:7koute mwen
e okipe pawòl a bouch mwen yo.
25 Pa kite kè ou ✡Pwov 5:8vire akote nan chemen li yo!
Pa vin antre egare nan wout li yo!
26 Paske, anpil se viktim ke li deja jete anba yo;
e ✡Pwov 9:18anpil se sila ki te mouri akoz li.
27 ✡Pwov 2:18Lakay li nan wout Sejou mò yo,
k ap desann nan chanm lanmò yo.

- Pwovèb
- <
- 7
- >

✡7:1 Pwov 2:1

✡7:2 Det 32:10

✡7:3 Pwov 3:3

✡7:6 Pwov 6:32

✡7:7 Pwov 1:22

✡7:8 Pwov 7:27

✡7:10 Jen 38:14-15

✡7:11 I Tim 5:13

✡7:12 Pwov 23:28

✡7:13 Pwov 21:29

✡7:14 Lev 7:16

✡7:16 És 19:9

✡7:17 Egz 30:23

✡7:21 Pwov 5:3

✡7:23 Ekl 9:12

✡7:24 Pwov 5:7

✡7:25 Pwov 5:8

✡7:26 Pwov 9:18

✡7:27 Pwov 2:18

© 2017-2023 Ron Smith