- Women Yo
- <
- 7
- >

7
1 Oubyen èske nou pa konnen, ✡Wo 1:13frè m yo, (m ap pale avèk sila ki konnen Lalwa yo), ke Lalwa gen pouvwa sou yon moun pandan tout tan ke li vivan? 2 Paske yon ✡I Kwo 7:39fanm ki marye vin mare pa lalwa a mari li pandan mari li vivan, men si mari li mouri, fanm nan vin lib de lalwa ak sa ki konsène mari li a. 3 Kidonk, si li vin jwenn yon lòt gason pandan mari li vivan an, yo va rele li yon adiltè, men si mari a mouri, li va lib de lwa a pou li pa yon adiltè, malgre li jwenn yon lòt gason. 4 Donk Frè m yo, nou menm tou nan kò Kris la, nou te ✡Wo 7:6oblije mouri ✡Gal 2:19a Lalwa a pou nou te kapab vin jwenn yon lòt, a Sila ki te leve soti nan lanmò a pou nou menm ta kapab pote fwi pou Bondye. 5 Paske pandan nou te nan lachè, Lalwa a te fè move pasyon yo ✡Wo 7:7leve nan nou, ki t ap travay ✡Wo 6:13,21,23nan manm kò nou yo, pou donnen fwi pou lanmò. 6 Men koulye a nou gen tan fin lage de lwa sa a. Kòmsi ✡Wo 6:2nou te mouri de sa ki te mare nou an e koulye a nou sèvi yon lòt jan avèk yon Lespri de nouvo, e pa nan lansyen sistèm a lèt lalwa a.
7 Donk kisa nou kapab di? Èske Lalwa se peche? Pa janm kite nou panse sa! Okontrè, mwen pa t ap konnen peche sof ke Lalwa te montre m li. Mwen pa t ap konnen anyen sou ✡Egz 20:17“lanvi” si se pa Lalwa ki di m “Ou pa pou gen lanvi”. 8 Men peche, ki te pran opòtinite atravè✡Wo 3:20Lalwa a, te prodwi nan mwen lanvi de tout kalite; paske san Lalwa a, peche mouri. 9 Yon fwa, mwen te vivan separe de Lalwa a, men lè kòmandman an te vini, peche te pran lavi, e mwen te mouri. 10 Konsa, kòmandman sa a ki te ✡Lev 18:5fèt pou bay lavi a, te bay lanmò kòm rezilta pou mwen. 11 Paske peche, ki te pran opòtinite pa kòmandman an, ✡Jen 3:13te twonpe mwen e akoz sa, te touye mwen. 12 ✡Wo 7:16Alò, konsa Lalwa a sen, e kòmandman an sen, jis e bon.
13 Donk èske li posib ke sa ki te bon ta devni kòz lanmò mwen? ✡Luc 20:16Ke nou pa janm panse sa! Olye de sa, se te peche ki te fè sa a, pou li ta fè m wè sa ke peche ye. Konsa li te fè m mouri ak sa ki bon an, pouke selon kòmandman an, li ta montre m kijan peche kondane nan nivo ki piwo a. 14 Paske nou konnen ke Lalwa a ✡I Kwo 3:1baze sou lespri Bondye a menm. Men mwen menm se chè. Mwen te vann kòm esklav a peche. 15 Paske sa ke m ap fè yo, mwen pa konprann yo. Mwen p ap pratike ✡Wo 7:19sa ke m ta renmen fè, men m ap fè bagay ke m rayi. 16 Men si m fè bagay m pito pa vle fè a, mwen vin dakò avèk ✡Wo 7:12Lalwa a, e admèt ke Lalwa a bon. 17 Donk Koulye a ✡Wo 7:20se pa mwen k ap fè l la ankò, men se peche ki rete nan mwen an. 18 Paske mwen konnen ke anyen ki bon pa rete nan mwen, sa vle di nan ✡Jn 3:6chè mwen. Paske bòn volonte a prezan nan mwen, men pou fè sa ki bon an pa janm fèt. 19 ✡Wo 7:15Paske bon bagay ke mwen vle a, mwen pa janm fè li, men mwen pratike menm mal ke m pi pa vle a. 20 Men si mwen ap fè menm bagay ke m pi pa vle a, ✡Wo 7:17mwen pa moun k ap fè l la ankò, men se peche ki rete nan mwen an. 21 Donk, mwen twouve kòm✡Wo 7:23,25prensip ke mal toujou prezan nan mwen, mwen menm ki vle fè sa ki bon an. 22 Paske, plen ak lajwa, mwen vin dakò avèk Lalwa Bondye ki aji ✡II Kwo 4:16andedan an, 23 men nan manm kò mwen, mwen wè yon ✡Wo 6:19lòt lwa k ap goumen kont Lalwa volonte lespri mwen an e k ap fè m prizonye lwa peche ki nan manm mwen yo. 24 Moun mizerab ke mwen ye! Ki moun k ap libere m soti nan ✡Wo 6:6kò lanmò sa a? 25 Mèsi a Bondye atravè Jésus Kri Senyè nou an! Konsa, yon kote, nan panse m, m ap sèvi Lalwa Bondye a. Men yon lòt kote, avèk chè mwen, m ap sèvi lalwa peche a.

- Women Yo
- <
- 7
- >

✡7:1 Wo 1:13

✡7:2 I Kwo 7:39

✡7:4 Wo 7:6

✡7:4 Gal 2:19

✡7:5 Wo 7:7

✡7:5 Wo 6:13,21,23

✡7:6 Wo 6:2

✡7:7 Egz 20:17

✡7:8 Wo 3:20

✡7:10 Lev 18:5

✡7:11 Jen 3:13

✡7:12 Wo 7:16

✡7:13 Luc 20:16

✡7:14 I Kwo 3:1

✡7:15 Wo 7:19

✡7:16 Wo 7:12

✡7:17 Wo 7:20

✡7:18 Jn 3:6

✡7:19 Wo 7:15

✡7:20 Wo 7:17

✡7:21 Wo 7:23,25

✡7:22 II Kwo 4:16

✡7:23 Wo 6:19

✡7:24 Wo 6:6

© 2017-2023 Ron Smith